CELEX: 52020DP0215
Language: lv
Date: 2020-09-16 00:00:00
Title: Eiropas Parlamenta lēmums par iebildumu neizteikšanu pret Komisijas 2020. gada 14. jūlija deleģēto regulu, ar ko Eiropas Parlamenta un Padomes Regulu (ES) Nr. 648/2012 papildina attiecībā uz kritērijiem, kas EVTI būtu jāņem vērā, lai noteiktu, vai centrālais darījumu partneris, kas veic uzņēmējdarbību trešā valstī, ir sistēmiski nozīmīgs vai tāds, kas, iespējams, kļūs sistēmiski nozīmīgs Savienības vai vienas vai vairāku tās dalībvalstu finanšu stabilitātei (C(2020)4892 – 2020/2726(DEA))

22.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 385/178
            
         
      P9_TA(2020)0215
      Iebildumu neizteikšana pret deleģēto aktu: kritēriji trešās valsts CCP sistēmiskās nozīmības noteikšanai
      Eiropas Parlamenta lēmums par iebildumu neizteikšanu pret Komisijas 2020. gada 14. jūlija deleģēto regulu, ar ko Eiropas Parlamenta un Padomes Regulu (ES) Nr. 648/2012 papildina attiecībā uz kritērijiem, kas EVTI būtu jāņem vērā, lai noteiktu, vai centrālais darījumu partneris, kas veic uzņēmējdarbību trešā valstī, ir sistēmiski nozīmīgs vai tāds, kas, iespējams, kļūs sistēmiski nozīmīgs Savienības vai vienas vai vairāku tās dalībvalstu finanšu stabilitātei (C(2020)4892 – 2020/2726(DEA))
      (2021/C 385/26)
      
         Eiropas Parlaments,
      
                  —
               
               
                  ņemot vērā Komisijas deleģēto regulu (C(2020)4892),
               
            
                  —
               
               
                  ņemot vērā Komisijas 2020. gada 14. jūlija vēstuli, kurā tā lūdz paziņot, ka Parlaments neizteiks iebildumus pret deleģēto regulu,
               
            
                  —
               
               
                  ņemot vērā Ekonomikas un monetārās komitejas 2020. gada 2. septembra vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes 2012. gada 4. jūlija Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (1), un jo īpaši tās 25. panta 2.a punktu un 82. panta 6. punktu,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Ekonomikas un monetārās komitejas ieteikumu lēmumam,
               
            
                  —
               
               
                  ņemot vērā to, ka netika izteikti iebildumi Reglamenta 111. panta 6. punkta trešajā un ceturtajā ievilkumā noteiktajā termiņā, kurš beidzās 2020. gada 15. septembrī,
               
            
                  A.
               
               
                  tā kā vairākos deleģētajos aktos, kas jāpieņem saskaņā ar nesen grozīto Regulu (ES) Nr. 648/2012 (ETIR), ir precizēts, kā ETIR noteikumi tiks piemēroti trešo valstu centrālajiem darījumu partneriem (CCP), kas sniedz pakalpojumus Savienības uzņēmumiem; tā kā ar šiem deleģētajiem aktiem tiks īstenotas Eiropas Vērtspapīru un tirgu iestādes (EVTI) paplašinātās pilnvaras; tā kā trešo valstu CCP, kas tiek uzskatīti par sistēmiski nozīmīgiem Savienības vai kādas tās dalībvalsts finanšu stabilitātei, būtu jāpiemēro īpašas prasības un EVTI jāveic pastiprināta uzraudzība, lai nodrošinātu vienlīdzīgus konkurences apstākļus ar Savienības CCP un aizsargātu Savienības finanšu sistēmas stabilitāti;
               
            
                  B.
               
               
                  tā kā ar 25. panta 2.a punktu Komisija ir pilnvarota pieņemt deleģēto aktu, kurā sīkāk precizēti kritēriji, kas(EVTI) jāpiemēro, nosakot, vai trešās valsts CCP ir sistēmiski nozīmīgs vai tāds, kas, iespējams, kļūs sistēmiski nozīmīgs Savienības vai vienas vai vairāku tās dalībvalstu finanšu stabilitātei;
               
            
                  C.
               
               
                  tā kā šai deleģētajai regulai būtu jāstājas spēkā steidzamības kārtā, lai nodrošinātu Savienības sagatavotību, kad Savienības tiesību akti pēc pārejas perioda beigām vairs nav piemērojami Apvienotajā Karalistē;
               
            
               
                  1.
               
               
                  paziņo, ka neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  OV L 201, 27.7.2012., 1. lpp.